《贺新凉 鸦阵》
清代·曹贞吉

鸦阵来沙渚。逗轻寒、霜天一抹，晚红如缕。掠下晴窗惊帛裂，影逐断云归去。

伴黄叶、萧萧乱舞。寒话空林飞且止，似商量、明日风兼雨。

声哑哑，倩谁诉。

黄云城畔知无数。趁星稀、月明三匝，一枝休妒。雁字横斜纷几点，极目江村烟树。

惆怅煞、落霞孤鹜。啼向碧纱堪忆远，最凄凉、织锦秦川女。

空房宿，泪偷注。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。